Source: http://docplayer.fi/49708899-Helsingin-kaupunkisuunnitteluvirasto-asemakaavaosasto-2016-12380-fallkullan-kiila-asemakaavan-muutoksen-nro-selostus.html
Timestamp: 2019-09-18 16:21:51+00:00
Document Index: 24298859

Matched Legal Cases: ['kko ', 'kko ', 'kko ', 'kko\n', 'kko ', 'kko ']

HELSINGIN KAUPUNKISUUNNITTELUVIRASTO ASEMAKAAVAOSASTO 2016:12380 FALLKULLAN KIILA. Asemakaavan muutoksen nro selostus - PDF
HELSINGIN KAUPUNKISUUNNITTELUVIRASTO ASEMAKAAVAOSASTO 2016:12380 FALLKULLAN KIILA. Asemakaavan muutoksen nro selostus
Download "HELSINGIN KAUPUNKISUUNNITTELUVIRASTO ASEMAKAAVAOSASTO 2016:12380 FALLKULLAN KIILA. Asemakaavan muutoksen nro selostus"
1 HELSINGIN KAUPUNKISUUNNITTELUVIRASTO ASEMAKAAVAOSASTO 2016:12380 FALLKULLAN KIILA Asemakaavan muutoksen nro selostus
3 HELSINGIN KAUPUNKI 1 (34) KAUPUNKISUUNNITTELUVIRASTO Hankenro 4004_1 HEL ASEMAKAAVAN MUUTOKSEN SELOSTUS ASEMAKAAVAN MUUTOSKARTTA NRO PÄIVÄTTY Asemakaava koskee: Helsingin kaupungin 38. kaupunginosan (Malmi, Malmin lentokenttä) osaa korttelia sekä katu- ja lähivirkistysalueita 39. kaupunginosan (Tapaninkylä, Tapanila) osaa kortteleita ja sekä katu- ja lähivirkistysalueita 41. kaupunginosan (Suurmetsä, Puistola) katualuetta Asemakaavan muutos koskee: Helsingin kaupungin 38. kaupunginosan (Malmi, Malmin lentokenttä) korttelin tonttia 2 sekä katu-, puisto-, suojaviher- ja rautatiealueita 39. kaupunginosan (Tapaninkylä, Tapanila) korttelia sekä katu-, puisto-, suojaviher- ja rautatiealueita 41. kaupunginosan (Suurmetsä, Puistola) katu- ja rautatiealueita sekä kaupunginosan rajaa (muodostuvat uudet korttelit ja ) Kaavan nimi: Fallkullan kiila Laatija: Helsingin kaupunkisuunnitteluviraston asemakaavaosasto Vireilletulosta ilmoittaminen: Kaupunkisuunnittelulautakunta: Nähtävilläolo (MRL 65 ): Kaupunkisuunnittelulautakunta /-virasto: Hyväksyminen: kaupunginvaltuusto Voimaantulo:
4 Alueen sijainti: Alue sijaitsee Tapanilassa pääradan varressa aivan Tapanilan aseman sisäänkäynnin ympäristössä. Pohjoisessa suunnittelualue rajautuu Suurmetsäntiehen. 2
5 3 YHTEYSHENKILÖT KAAVAN VALMISTELUSSA Helsingin kaupunki Kaupunkisuunnitteluvirasto kaavamuutoksen valmistelu, arkkitehti Johanna Mutanen arkkitehti Joakim Kettunen toimistopäällikkö, arkkitehti Tuomas Eskola liikennesuunnittelu, liikenneinsinööri Juuso Helander maisemasuunnittelu ja hulevedet, maisema-arkkitehti Anu Lämsä teknistaloudellinen suunnittelu, Ins. Jaakko Heinonen, teknistaloudellinen suunnittelu DI Matti Neuvonen (melu ja tärinä) DI Helena Färkkilä-Korjus (geotekniikka) DI Jouni Kilpinen (kunnallistekniikka) DI Mikko Juvonen (kaavatalous) kaavapiirtäminen, suunnitteluavustaja Elisabet Hautamäki vuorovaikutus, vuorovaikutussuunnittelija Juha-Pekka Turunen Rakennusvirasto aluesuunnittelija Anni Tirri Kiinteistövirasto tonttiasiamies, DI Pekka Saarinen Helsingin ympäristökeskus ympäristötarkastaja Juha Korhonen Muut viranomaistahot HSY vesihuolto Tarmo Hyvärinen Helen Sähköverkko Oy Risto Seppänen Helen Oy Kari Jäske Liikennevirasto Ville Vuokko
6 4 SISÄLLYSLUETTELO TIIVISTELMÄ... 6 ASEMAKAAVAN KUVAUS... 6 Tavoitteet... 6 Mitoitus... 7 Alueiden käyttötarkoitus ja korttelialueet... 7 Katualueet ja liikenne Palvelut Esteettömyys Luonnonympäristö Ekologinen kestävyys Yhdyskuntatekninen huolto Maaperän rakennettavuus, pohjarakentaminen ja pilaantuneisuuden kunnostaminen Ympäristöhäiriöt Pelastusturvallisuus Nimistö Vaikutukset Yhdyskuntataloudelliset vaikutukset TOTEUTUS SUUNNITTELUN LÄHTÖKOHDAT SUUNNITTELU- JA KÄSITTELYVAIHEET... 31
7 5 LIITTEET 1 Seurantalomake 2 Osallistumis- ja arviointisuunnitelma 3 Kuvat ja kartat Ilmakuva Asemakaavan ja asemakaavan muutoksen pienennös Havainnekuvat Ympäristö-, tekniikka- ja taloussuunnitelmat ja muut selvitykset o maaperäkartta o vesihuolto o energiahuolto ja tietoliikenne Liikennesuunnitelma Pelastussuunnitelma Toteuttamis- ja soveltamisohjeiden havainnekuvat o meluselvitys o hulevesijärjestelyt LUETTELO MUUSTA KAAVAA KOSKEVASTA MATERIAALISTA Vuorovaikutusraportti Runkomelu- ja tärinäselvitys, Akukon Oy, Rakennettavuusselvitys, Destia Oy, Liikenne- ja ratameluselvitys, Destia Oy, Katujen ja vesihuollon yleissuunnitelma, Ramboll Oy, maaliskuu 2016
8 6 TIIVISTELMÄ Tapanilan aseman lähiympäristöön on suunniteltu asunnot noin asukkaalle. Uusi asuinalue muodostuu varsin kaupunkimaisista 4 8-kerroksisista asuinkortteleista. Päivittäistavarakaupalle on suunniteltu tontti aseman sisäänkäynnin tuntumaan. Suunnittelussa on kiinnitetty erityistä huomiota hyvän jalankulku- ja pyöräily-ympäristön muodostumiseen sekä hulevesien hallintaan kaupunkikuvaa edistävällä tavalla. Asuintonteilla on uutta kerrosalaa on k-m 2, josta väh. 600 k-m 2 tulee rakentaa liiketiloiksi. Liikerakennusten korttelialueella on liiketilaa k-m 2. Kaavan toteuttaminen tehostaa maankäyttöä asemanseudulla huomattavasti. Aseman läheisyyteen rakentaminen on kaupungille edullista tehokkaan joukkoliikenteen hyödyntämistä. Alue tukeutuu lähialueelle jo rakennettuun palveluverkostoon ja infrastruktuuriin. Kaksi pysäköintilaitosta ja kauppa on sijoitettu melulle, tärinälle, runkomelulle ja ilman epäpuhtauksista alttiina oleville alueille Kaavaratkaisu on tehty kaupungin aloitteesta. ASEMAKAAVAN KUVAUS Tavoitteet Kaavaratkaisun tavoitteena on luoda edellytykset uusien asuinkortteleiden rakentamiseen erinomaisten raideliikenneyhteyksien äärelle. Tapanilan asemanseudun kehittäminen tukee koillisten kaupunginosien elinvoimaisuutta. Aseman sisäänkäynnin yhteyteen on suunnitteilla päivittäistavarakauppa ja muita lähipalveluita. Erityistä huomiota on kiinnitetty kiinnostavan ja monipuolisen jalankulku- ja pyöräily-ympäristön kehittämiseen. Tavoitteena ovat suhteellisen tiiviit ja kaupunkimaiset kerrostalokorttelit ja monipuolinen asuntovalikoima. Asuinrakennuksia koskevissa määräyksissä on tavoiteltu yksinkertaisuutta rakennusten hahmoissa ja julkisivujen käsittelyissä ja pyritty siten kohtuuhintaisuuteen. Pysäköinti on sijoitettu pääosin kahteen pysäköintilaitokseen. Uudisrakentamisessa huomioidaan pääradan aiheuttama melu, tärinä ja runkomelu sekä mm. Suurmetsäntien liikennemelu ja päästöt. Toiminnot on sijoiteltu siten, että häiriöille altteimmilla alueilla on kaupan ja pysäköinnin tilat. Alueen avo-ojiin johdetuille hulevesille rakennetaan uomat ja viivytysaltaita katu- ja puistoalueille.
9 7 Kaavaratkaisu edesauttaa kaupungin strategisten tavoitteiden toteutumista siten, että toteutetaan AM-ohjelman asuntotuotantotavoitetta, edistetään uusien asuntojen laadukkaita toteutustapoja ja kaavoitetaan kohtuuhintaisia asuntotontteja raideliikenteen ääreen. Mitoitus Muutosalueen pinta-ala on m 2. Kaavamuutoksen myötä alueen rakennusoikeus kasvaa k- m². Alueiden käyttötarkoitus ja korttelialueet Alueen lähtökohdat ja nykytilanne Alue sijaitsee Tapanilassa pääradan ja Suurmetsäntien varrella. Suunnittelualue rajoittuu Fallkullan 2000-luvun alun kerrostaloalueeseen sekä Itä-Tapanilan vanhempaan, luvuilla rakennettuun, kerrostaloalueeseen. Alue on tasaista peltoa, jossa on kulkureittejä ja avo-ojia. Tapanilan aseman sisäänkäynnin tuntumaan on rakennettu liityntäpysäköintipaikkkoja. Pääradan ansiosta alueella on erittäin hyvät ja tiheät joukkoliikenneyhteydet. Kaavamuutosalue on säilynyt rakentamattomana hyvästä sijainnistaan huolimatta sen läpi merkityn itään suuntautuvan rautatielinjan, ns. Heli-radan, tilavarauksen takia. Varauksesta on luovuttu maakuntakaavassa ja Helsingin uudessa yleiskaavaluonnoksessa. Kaavan mukaan alue on pääosin rautatiealuetta, puistoa ja suojaviheraluetta. Alueen eteläosassa on yksi rakentamaton liike- ja toimistorakennuksille varattu tontti. Tontilla on rakennusoikeus k-m 2. Suunnittelualueella ei ole rakennuksia tai rakennelmia sen pohjoisosassa sijaitsevaa pääosin maanalaista pumppaamoa lukuun ottamatta. Alueen pohjoisosassa on asemakaavoittamaton kaistale. Suunnittelualueella kulkee ulkoilureittejä, jotka ovat osa seudullista pääulkoilureitistöä. Pääradan varren jalankulku- ja pyöräilyyhteys pohjoisen suuntaan johtaa Tapulinkaupunkiin ja edelleen Suutarilaan Keravanjoen varrelle. Alueen läpi kulkeva poikittainen reitti radan varresta jatkuu Longinojan purouomaa seuraillen etelään, jossa yhteys johtaa edelleen Pukinmäen ja Pihlajamäen välistä Vantaanjoen varren virkistysalueille. Radan itäpuolinen alue Tapanilassa on varsin tasaista, mutta alueella on muutamia kalliomäkiä. Mäkialueita lukuun ottamatta maaperä on pääosin vaihtelevan paksuista savikkoa.
10 8 Suunnittelualue kuuluu Longinojan valuma-alueeseen. Longinoja on yksi Helsingin suurimmista ja merkittävimmistä puroista, myös kaupunkiekologisesti. Puron pääuoma on noin 7 kilometriä pitkä ja valuma-alueen pinta-ala on 12 neliökilometriä. Longinoja on alueen tärkein vesielementti ja sen varrelle keskittyy suurin osa alueen virkistysalueista. Longinojalle on ominaista voimakkaat veden laadun ja korkeuden vaihtelut lumensulamisen ja etenkin voimakkaiden sateiden yhteydessä. Alue kuuluu nykyisin Malmin lentokentän vaikutusalueeseen. Lentokentän takia on alueen nykyisiin asemakaavoihin merkitty vaatimus lentomelun torjunnasta rakenteissa. Nykytilanteessa merkittävä osa lentokenttäalueen hulevesistä ohjautuu Longinojaan ja osa siitä virtaa suunnittelualueen kautta. Kaavaratkaisu Suunnitelmassa on pyritty luomaan mittakaavaltaan miellyttäviä, viihtyisiä julkisia katutiloja ja pieni puistoalue. Asuinkortteleiden sisäpihat ovat suojaisia ja autottomia. Erityistä huomiota on kiinnitetty alueen halkaisevan jalankulku- ja pyöräily-yhteyden viihtyisyyteen ja toimivuuteen. Muita tärkeitä lähtökohtia suunnittelussa ovat olleet mm. hulevesien luonnonmukainen käsittely sekä ympäristön häiriötekijöiden, erityisesti ratamelun ja liikennemelun, huomioon ottaminen kortteleiden suunnittelussa. Rakentamisen tehokkuutta määrittää osaltaan autopaikkojen sijoittaminen pääosin kahteen maanpäälliseen pysäköintilaitokseen, joka on koillisella savimaa-alueella kustannustaloudellisesti mielekkäin ratkaisu. Autopaikkojen tarve on suunnittelualueella mitoitettu kaupunkisuunnittelulautakunnan hyväksymän laskentaohjeen mukaan. Pysäköintitalot on sijoitettu paikkoihin, jotka pääradan ja autoliikenteen aiheuttamien melu-ja tärinähaittojen vuoksi olisivat asumiskäyttöön epäedullisia. Pysäköinti on jaettu kahteen erilliseen rakennukseen, jotka voivat toteutua eriaikaisesti alueen asuntorakentamisen toteutuksen mukaisesti. Myös laitosten rakentamistapa tulee valita siten, että vaiheittainen rakentaminen ja korottaminen ovat mahdollisia. Autopaikkojen saavutettavuuden kannalta ne on sijoitettu keskeisesti, joten kaikista asunnoista etäisyys pysäköintitaloon on alle 100 metriä. Tontteja ei alueella saa aidata ja asuntojen maantasopihat tulee rakentaa terassimaisina ja ne voidaan aidata pensasaidoilla. Jäteja muu huolto sijoitetaan keskitetysti rakennuksiin, pysäköintialueelle tai -halliin. Katualueen leveys mahdollistaa puuistutusten toteuttamisen katujen länsi- tai pohjoispuolelle. Istutusten väleihin voidaan rakentaa
11 9 vieraspysäköintipaikkoja. Osin katualueelle on tarpeen rakentaa myös reittejä hulevesien käsittelyä varten. Korttelialueilla tulee välttää vettä läpäisemättömiä pintamateriaaleja ja suosia hulevesiä pidättäviä rakenteita. Vettä läpäisemättömiltä pinnoilta tulevia hulevesiä viivytetään siten, että viivytyspainanteiden, -altaiden tai -säiliöiden mitoitustilavuuden olla 0,5 kuutiometriä jokaista sataa vettä läpäisemätöntä pintaneliömetriä kohden. Jos katot toteutetaan viherkattoina, viivytystarve puolittuu viherkaton pinta-alan osuudella. Kaavamuuutosalueen läheisyydessä sijaitsevan Malmin lentokentän alueen muutoksella asuinalueeksi on erittäin suuri merkitys Fallkullan kiilan alueen kehittämisen kannalta. Nykyisen lentokentän aluetta suunnitellaan noin uudelle asukkaalle. Kerrosalatavoite on 1,2 miljoonaa kerrosneliömetriä, josta kerrosneliömetriä on toimitilarakentamista sekä palveluita. Lentokenttäalueen pohjoisosa tukeutuu liikenteellisesti Tapanilan aseman kautta päärataan. Fallkullan kiilan alueella on lentokenttäalueen rakentamiseen varauduttu mm. syöttöbussiliikenteen tilavarauksin. Tapanilan aseman käyttäjämäärä noussee merkittävästi, mikä on edullista kaupallisten palveluiden, kuten päivittäistavarakaupan, elinvoimaisuuden kannalta. Lentokenttäalueen rakentamisen yhteydessä toteutunee suunnittelualueen lähialueelle myös uusia kunnallisia palveluja, kuten koulu, päiväkoti ja leikkipuisto. Ajoneuvoliikenteen kannalta tilanne muuttunee myös siten, että lentokenttäalueen suunnittelussa tutkitaan suunnitteluratkaisuja, joiden myötä Malminkaaren katuyhteys poistettaisiin ja korvattaisiin uusilla järjestelyillä. Näiden vuoksi suunnitelmaan on sisällytetty uusi Fallkullan kiilan aluetta palveleva liittymä Suurmetsäntielle. Mikäli liittymä ei toteudu, sen viereinen pysäköintitontti (38339/1) voidaan poistaa ja alueelle muodostaa uusi asuintontti, jonka pysäköinti sijoitetaan Jokipoikasenkaaren pysäköintitaloon. Asuinkerrostalojen korttelialue (AK) Asuinkerrostalotontit on mitoitettu kaupunkimaisiksi ja tehokkaiksi. Asuntokerrosalaa näillä tonteilla on yhteensä k-m 2 ja tehokkuusluku vaihtelee e = 0,98 ja e = 2,01 välillä, mutta pääosalla tonteista se on noin e = 1,8. Matalin tehokkuus on Fallkullan vanhan alueen ja Suurmetsäntien välisellä tontilla, jolla pysäköinti on maantasossa, korkein taas asemaa lähinnä olevalla tontilla. Kerrosluku on pääosin kuusi, mutta nykyiseen Fallkullan alueeseen liittyviltä osin viisi tai neljä ja yhdessä rakennuksessa aseman sisäänkäynnin tuntumassa kahdeksan. Tonteille on suunniteltu melko suljetut sisäpihat, jotka rauhoittavat piha-alueet ympäristöhäiriöiltä ja jotka ovat autottomia. Autoille on osoitettu paikat kahteen pysäköintilaitokseen. Näistä poikkeavat järjestelyt on kapealla Suurmetsäntietä sivuavalla ton-
12 10 tilla 38339/2, jossa maantasopysäköinti on järjestetty omalle tontille ja osin sen viereiselle pysäköintitontille. Myös tälle asuintontille saadaan rakennusten muotoilun ja pysäköintipaikkojen katua rajaavan rakennustavan avulla liikennemelulta suojatut ja edullisiin ilmansuuntiin avautuvat oleskelupihat. Tontilla 39312/1 tulee rakentaa pihakansi, jonka alle tonttikohtainen pysäköinti järjestetään. Tontin sijainti on julkisen liikenteen saavutettavuuden kannalta erinomainen ja sille pyritäänkin saamaan ns. vähäautoinen ratkaisu. Pysäköintitilan saa rakentaa asemakaavassa merkityn kerrosalan lisäksi. Autopaikkavaatimus AK-korttelialueilla on 1 ap/140 k-m 2 lukuun ottamatta yli 300 m etäisyydellä raideliikenteen asemasta olevaa tonttia 38339/2, jossa tulee olla 1 ap/130 k- m 2. Rakennussuunnittelua on asemakaavassa ohjeistettu toiminnallisesti mm. yhteistilojen osalta. Asukkaiden käyttöön on rakennettava riittävät varastotilat ja vähintään seuraavat yhteistilat: - 1 talosauna / 20 saunatonta asuntoa, kuitenkin väh. 1 / tontti. - 1 talopesula / tontti. - pyykinkuivaustilat 10 m 2 / 20 asuntoa. Asukkaiden yhteiseen käyttöön osoitettavat varasto-, huolto-, pesula- ja vapaa-ajan tilat sekä tekniset tilat saadaan rakentaa kaikkiin kerroksiin asemakaavaan merkityn kerrosalan lisäksi. Porrashuoneesta tulee olla yhteys läpi talon. Esteettömän sisäänkäynnin asuntoon ja porrashuoneeseen saa järjestää pihan puolelta. Asuinhuoneen lattian tulee olla vähintään 0,6 m kadun pintaa ylempänä huoneen pääikkunan avautuessa kadulle. Piha-alueista pyritään saamaan aktiivisia tiloja, ja siksi ulkoseinien eteen saa rakentaa kerrosalan lisäksi viherhuoneita, lasikuisteja ja lasitettuja parvekkeita. Maantasokerrokseen rakentaa asemakaavaan merkityn kerrosalan lisäksi työtiloja tai asukkaiden yhteiskäyttöön tarkoitettuja tiloja. Sammaltorille ja Jäkälätien varteen toivotaan palveluita, joten kadun puoleisissa tiloissa ensimmäiseen kerrokseen tulee rakentaa liiketiloja vähintään 200 m2/ tontti. Tiloissa on oltava suuret ikkunat ja suora käynti ulos. Sammaltorin laidassa on vähintään yksi liiketila varustettava rasvanerottelukaivolla ja katon ylimmän tason yläpuolelle johtavalla ilmanvaihtohormilla, jotta voidaan hyödyntää erinomainen sijainti ravintolalle tai kahvilalle. Asuintonteilla oleville liiketiloille ei tarvitse erikseen osoittaa autopaikkaa, sillä mm. Jäkälätien varressa on vieras- ja asiointipysäköintiä varten kadunvarsipaikkoja. Kaupunkikuvallisena tavoitteena on vaalea ja yksiaineinen yleisilme katujulkisivujen osalta. Asuinrakennusten julkisivujen materiaalin tulee pääosin olla vaaleasävyinen muurattu tiili tai muuratun pinnan päälle tehty rappaus tai slammaus. Pihanpuolen julkisivun
13 11 materiaali voi olla myös puuta. Kadunpuoleisesta julkisivusta ulkonevat rakenteet, erkkerit ja parvekkeet saavat ulottua enintään 0,5 m katualueelle. Julkisivuja ja katukuvaa elävöittävät sisäänkäynnit, jotka on tehtävä sisäänvedettyinä, kahden kerroksen korkuisina sekä julkisivun väristä ja materiaalista poikkeavina. Parvekkeet on oltava lasitettuja rakennusten niiltä sivuilta, joilla on ääneneristysvaatimuksia tai joiden julkisivuille kohdistuu vähintään 55 db liikennemelua. Ulokeparvekkeita ei saa tukea maasta. Rakennuksissa tulee olla joko viherkatto tai vinot lappeet ja sileä ja tummasävyinen katemateriaali. Hulevesien hallintaa varten on kaavassa määräykset. Asuintonteilla vettä läpäisemättömiltä pinnoilta tulevia hulevesiä viivytetään siten, että viivytyspainanteiden, -altaiden tai -säiliöiden mitoitustilavuuden tulee olla 0,5 kuutiometriä jokaista sataa vettä läpäisemätöntä pintaneliömetriä kohden ja niissä tulee olla suunniteltu ylivuoto. Viivytys tulee ensisijaisesti järjestää samassa korttelissa olevien tonttien yhteisinä sadepuutarhoina. Puiston hulevesikosteikon läheisyydessä sijaitsevien korttelien (39283 ja 39284) hulevedet tulee kuitenkin ensisijaisesti ohjata hulevesikosteikkoon. Asuinkorttelien katot saa rakentaa viherkattoina, jolloin viherkatot puoliläpäisevinä pintoina vähentää kovan pinnan määrää ja pienentää viivytystarvetta. Asemakaavassa on tonteille annettu määräykset pääradan junien ja Suurmetsäntien ajoneuvoliikenteen aiheuttamien melu- ja tärinähaittojen hallinnasta. Parvekkeet on lasitettava niillä julkisivuilla, joille merkitty ääneneristävyysvaatimus on db. Lisäksi parvekkeet tulee lasittaa kortteleissa 38339, , sekä muissa kortteleissa Joutsenpuiston, Jäkälätien, Smoltinkujan tai Jokipoikasenkaaren katualueeseen rajoittuvilla julkisivuilla. Jos julkisivun ääneneristävyysvaatimus on db, voidaan rakentaa viherhuoneita, mutta ei parvekkeita tai terasseja. Jotta liikenteen päästöt eivät aiheuta asukkaille haittaa, tuloilman sisäänotto on järjestettävä rakennuksen muilta kuin niiltä Suurmetsäntien puoleisilta sivuilta, joille on merkitty meluntorjuntavaatimus. Helsinki-Vantaan lentokentän takia ulkovaipan kokonaisääneneristävyys lentomelua vastaan tulee olla vähintään 32 db. Liikerakennusten korttelialue KL Tapanilan aseman sisäänkäyntiä lähin tontti 39280/4 on merkitty liikerakennusten KL-korttelialueeksi. Rakennusoikeus tontilla on k-m 2, joka on rakennettava kahteen tasoon. Pohjakerrokseen voidaan sijoittaa päivittäistavaramyymälä, kun taas toiseen kerrokseen sopivaa toimintaa olisi esim. kuntosali- tai muu liikunta- tai kokoontumistila. Tontille tulee varata tila kierrätyspisteelle. Koska alueen hulevesiä on välttämätöntä viivyttää tonteilla, on katot toteutettava viherkattoina, jonka kasvualustan paksuus on vähintään 15 cm. Liikerakennuksen julkisivujen materiaalin tulee
14 12 pääosin olla alueen asuinrakennusten tapaan vaaleasävyinen muurattu tiili tai muuratun pinnan päälle tehty rappaus tai slammaus. Myymälärakennus ja viereinen pysäköintilaitos tontilla 39280/2 tulee suunnitella yhtenäisesti ja myymälän huoltoliikenteen sisäänajo tulee järjestää pysäköintilaitoksen kautta. Autopaikkojen korttelialue LPA Alueen asukaspysäköinti on pääosin keskitetty kahteen pysäköintitaloon, jotka on sijoitettu paikoille, joilla radan ja ajoneuvoliikenteen häiriöt aiheuttaisivat eniten rajoituksia alueiden muulle käytölle. Koska alueen toteuttamisaikataulusta ei ole toistaiseksi suunnitelmaa, tulee pysäköintilaitosten rakennussuunnittelussa varautua siihen, että vaiheittainen rakennustapa tai korottaminen on teknisesti mahdollinen. Jotta alueella saadaan riittävä viivytys sadevesille, pysäköintilaitokset ja -paikat tonteilla 38339/1, 39280/2 ja 39282/1 tulee kattaa ja katot tulee toteuttaa viherkattoina, jonka kasvualustan paksuus on vähintään 15 cm. Pysäköintilaitosten julkisivujen olla värillisiä ja aukotettuja ja niiden radanja Suurmetsäntien puoleiset julkisivut tulee valaista. Puistoalue (VP) ja virkistysalue (VL) Lähtökohdat Pohjoisosa suunnittelualueesta on kaavoittamaton ja koilliskulma on myös osin rautatiealuetta ja suojaviheraluetta. Osa päärataa sivuavasta alueesta on myös merkitty puistoksi. Jäkälätien ja ratavarauksen välinen osuus on suojaviheraluetta. Viheralueille on rakennettu reittejä ja avo-ojia, muuten ne ovat rakentamattomia. Kaavaratkaisu Alueen keskelle on muodostettu pieni puistoalue, Joutsenpuisto, joka liittyy alueen keskeiseen jalankululle ja pyöräilylle varattuun kulkureittiin, Smoltinkulkuun, ja Longiojan varren virkistysyhteyteen. Virkistysalueita on Suurmetsäntien tuntumassa rata-alueen kulmassa sekä Malminkaaren liittymän yhteydessä. Myös virkistysalueille on merkitty sijainniltaan ohjeellisia vesiaiheita hulevesien käsittelyn takia. Nykyinen oja Suumetsäntien eteläpuolella on tarkoitus siirtää etelämmäksi samalla kun se toteutettaisiin rakennetummassa muodossa. Puisto- ja virkistysalueille on merkitty jalankulun ja pyöräilyn yhteydet sijainniltaan likimääräisinä. Osa yhteyksistä toimii osina baanaverkkoa. Pääosin maanalaiselle pumppaamolle on merkitty rakennusala virkistysalueelle Suurmetsäntien varteen. Pumppaamon ympärille on mahdollista rakentaa maanpäällinen suoja-
15 13 Rautatiealue rakennelma tai aitaus. Pumppaamo voidaan huoltaa kadun puolelta. Longinojan linjausta siirretään, jolloin muodostuu tilaa täydennysrakentamiselle. Puistoalueelle on asemakaavaan merkitty tilavaraukset Longinojalle ja hulevesikosteikolle. Hulevedet viivytetään avouomissa kaupungin hulevesistrategian mukaisesti ja niitä varten on kaavassa likimääräisesti sijoitetut tilavaraukset. Nykyinen oja Suumetsäntien eteläpuolella on tarkoitus siirtää etelämmäksi samalla kun se toteutetaan nykyistä rakennetummassa muodossa. Nykyisellä peltoalueella olevat ja rakentamisen alle jäävät avo-ojat putkitetaan ja johdetaan hulevesiviemäreitä pitkin Longinojaan. Samoin muilta kaduilta kuin Smoltinkululta tulevat hulevedet johdetaan hulevesiviemäreihin ja edelleen Longinojaan. Asuintonteilla syntyvät hulevedet viivytetään tonteilla hulevesimääräyksen mukaisesti. Viivytyksen jälkeen hulevedet ohjataan hallitusti hulevesiviemäreihin ja edelleen Longinojaan. Hulevesikosteikon läheisyyden korttelien hulevedet johdetaan tontin viivyttämisen jälkeen hidastumaan puistoalueella olevaan hulevesikosteikkoon. Samoin Smoltinkulun hulevedet ohjataan kävelytien keskelle sijoitettujen istutusalueiden hulepainanteiden kautta ja raitille toteutettujen erilaisten pintavaluntaratkaisujen avulla hidastumaan puiston hulevesikosteikkoon ja edelleen Longinojaan. Hulevesien suunnittelulla on mahdollista aikaansaada puisto- ja virkistysalueille vaihtelua maisemaan ja lisätä luonnon monipuolisuutta. Vesi- tai kosteikkoaiheista voidaan rakentaa puistoalueelle ja kiinnostavia puiston ja jalankulkuympäristön osia. Hulevesien tarkempaan suunnitteluun on kiinnitettävä erityistä huomiota viheralueiden jatkosuunnittelun yhteydessä. Hulevesialueiden mitoituksessa on varauduttu myös Malmin lentokenttäalueen muuttumiseen rakennetummaksi. Lähtökohdat Rautatiealue on laaja, sillä se sisältää itään päin kääntyvän raidevarauksen ns. Heli-rataa varten. Raiteen erkaneminen pääradasta on merkitty maanalaisena. Rautatiealueelle on merkitty pysäköinti- ja istutusalueita sekä kulkureitti aseman alikulkuun. Suurmetsäntien ylittävälle osalle on merkitty eritasoliittymä. Suunnittelualueen sijainti pyöräliikenteen laatukäytävien eli baanojen suunnitellussa verkossa on oivallinen. Pääradan alittavaa Suurmetsäntietä seuraa itä-länsisuuntainen pyöräilyreitti. Suunnittelualueen länsireunalla radan varressa kulkee pohjoiseteläsuuntainen pyörätie, joka päättyy etelässä Tapanilan aseman sisäänkäyntiin.
16 14 Kaavaratkaisu Katualueet ja liikenne Rautatiealuetta on pienennetty poistuneen Heli-radan aluevarauksen osalta, mutta päärataa sivuavilta osilta sitä on levennetty hieman nykyisestä, jolloin alueella nykyisinkin oleva pyöräilyn ja jalankulun yhteys mahtuu kokonaan rautatiealueelle. Kaistale on samalla tilavaraus mahdollista lisäraidetta varten. Rakennetun tilanteen mukaisesti on merkitty eritasoliittymät Suurmetsäntien ylittävälle osalle sekä myös Tapanilan aseman alikulun kohdalle. Sammaltorin kohdalla Tapanilan aseman sisäänkäynnin ylittäminen edellyttää siltarakennetta. Lähtökohdat Suurmetsäntie kaava-alueen pohjoisosassa on pääkatu, joka on pääosin kaksikaistainen, mutta pääradan alituksen ympäristössä nelikaistainen. Suurmetsäntie liittyy suunnittelualueen itäreunalla Malminkaareen, joka on myös vilkasliikenteinen pääkatu. Suunnittelualueen sisällä olemassa olevia katuja ovat Jäkälätie, Joutsentie ja Joutsenraitti sekä Jäkäläpolku, joka johtaa Jäkälätien yli radanvarren liityntäpysäköintipaikoille. Tasankotie on yhteydessä Malminkaareen ja merkittävä osa ajoneuvoliikenteestä alueelle ohjautuu juuri tätä kautta. Nykyiset liikennemäärät ja katujen luokitukset suunnittelualueella ovat seuraavanlaiset: Suurmetsäntie: n ajon./vrk, pääkatu Jäkälätie: n ajon./vrk, paikallinen kokoojakatu Tasankotie: n ajon./vrk, paikallinen kokoojakatu Joutsentie: n. 100 ajon./vrk, tonttikatu Joutsenraitti: n. 100 ajon./vrk, tonttikatu Liityntäpysäköintiin on varattu alueet Tapanilan aseman sisäänkäynnin molemmin puolin. Asemaan liittyviä pysäköintipaikkoja on nykyisin yhteensä 133 autopaikkaa ja 90 polkupyöräpaikkaa. Radan varressa on aseman sisäänkäynniltä pohjoiseen pyöräilyn ja jalankulun yhteys, joka jatkuu sillalla Suurmetsäntien yli. Kaavaratkaisu Liikennejärjestelyissä on huomioitu Malmin lentokenttäalueen kehittyminen asuntoalueeksi ja siksi Fallkullan aluetta palvelemaan on kaavaan merkitty uusi liittymä Suurmetsäntielle. Tämän liittymän rakentaminen mahdollistaa Malminkaaren katuyhteydestä luopumisen, mikä antaa lentokenttäalueen suunnittelulle lisää vaihtoehtoja. Liittymä on suunniteltu toteutettavaksi kiertoliittymänä. Uudet tonttikadut, Smoltinkuja sekä kaarevat Smoltinkaari ja Jokipoikasenkaari, on suunniteltu tavoitellen hyvää jalankulkuympäris-
17 15 töä. Katualueen leveys mahdollistaa puuistutusten toteuttamisen katujen länsi- tai pohjoispuolelle. Istutusten väleihin voidaan rakentaa vieraspysäköintipaikkoja. Kadut on mitoitettu kerrostaloalueiden mitoitusperiaatteiden mukaisesti. Tasankotiellä jalankulku ja pyöräily tullaan erottelemaan toisistaan. Pyöräily osoitetaan Tasankotiellä yksisuuntaiseksi kummallakin puolella katua. Nykyisten katujen, Jäkälätien ja Joutsentien, länsipuolelle on suunniteltu uudet jalkakäytävät, joten katuja on levennettävä nykyisestä. Tarvittavat näkemäalueet on merkitty kaavaan niin kaduilta kuin myös baanoilta. Suunnittelualueen halkaisee junaradan itäreunasta suuntautuva laadukas jalankulun ja pyöräilyn väylä, Smoltinkulku, joka on lähellä alueen nykyistä virkistysreittiä. Reitti on mitoitettu siten, että katualueen keskelle voidaan rakentaa istutusaltaat, jotka jakavat reitin toiminnallisesti osiin, mutta toimivat samalla sadevesien kerääjinä. Osin katualueelle on tarpeen rakentaa myös reittejä hulevesien käsittelyä varten. Kadun valaistus on suunniteltu toteutettavaksi ripustetuilla valaisimilla. Uuden yleiskaavaehdotuksen mukainen ensisijainen tavoite pyöräilyn laatuväylälle eli baanalle kulkee radan varressa pohjoiseteläsuunnassa nykyisen pyöräily- ja jalankulkureitin mukaisesti. Rautatiealue toimii baanan linjausvarauksena. Yhtenäiseksi rakennettu baana tarjoaa laadukkaan pyöräily-yhteyden Puistolan ja kantakaupungin suuntiin. Alueella halutaan kuitenkin varata mahdollisuus tulevaisuudessa rakentaa lisäraide nykyisen radan itäpuolelle. Tällöin baanalle voidaan tarvittaessa osoittaa vaihtoehtoinen reitti Smoltinkulkua pitkin Longinojan varren reitille. Alueen asukkaiden pysäköinti on osoitettu kahteen pysäköintirakennukseen. Radan lähellä olevaan rakennukseen voidaan sijoittaa paikkoja myös liityntäpysäköinnille. Kadunvarsipysäköintipaikat on tarkoitettu vieras- ja asiointipysäköintiä varten. Jäkälätien varren tiloihin saadaan pohjakerroksessa rakentaa myös liike- ja palvelutiloja, joten lyhytaikainen pysäköintimahdollisuus on tarpeen näiden katujen varsilla. Malmin lentokenttäalueelta junaasemalle tapahtuvaan syöttöliikenteeseen on varauduttu merkitsemällä kaavaan LP-alue, jossa syöttöliikenteen bussi mahtuu kääntymään. Alue voi toimia ennen bussiyhteyden tuloa myös liityntäpysäköintialueena. Tapanilan aseman sisäänkäynnin lähiympäristö on merkitty rakennetuksi aukioksi, Sammaltoriksi. Aukion laidoille on keskitetty kaavan mahdollistamat uudet palvelut. Sammaltorin yhteyteen on merkitty liityntäliikenteen pyöräpysäköintiä varten vaatimus 100 pyöräpaikan rakentamisesta. Sammaltorin lähistöllä Jäkälätiellä on varauduttu bussipysäkkien rakentamiseen.
18 16 Alueelle laaditut liikennesuunnitelmat ovat asemakaavan selostuksen liitteenä. Palvelut Esteettömyys Luonnonympäristö Lähtökohdat Nykytilanteessa kaavamuutosalueella ei ole kunnallisia tai kaupallisia palveluita. Alueen välittömässä läheisyydessä Jäkälätien varressa toimii esikoulu Päiväkoti Jäkälän tiloissa. Suunnittelualueelta on kävelyetäisyys radan vastakkaiselle puolelle Tapanilaan, jossa ovat alueen kaupalliset palvelut sekä koulut, päiväkodit, urheilutalo ja kirjasto. Myös Jäkälätiellä n. 300 m etelään suunnittelualueelta on pieni päivittäistavarakauppa. Kaavaratkaisu Tapanilan aseman sisäänkäynnin tuntumaan on merkitty tontti päivittäistavaramyymälää varten. Liikerakennus tulee toteuttaa kaksikerroksisena, joten toiseen kerrokseen voidaan sijoittaa esim. kuntosalitiloja. Sammaltorin etelälaidan kerrostalon pohjakerrokseen tulee sijoittaa liiketiloja, jotka voivat toimia myös ravintolana tai kahvilana. Siksi ainakin yhteen velvoitetaan rakentamaan valmiiksi ravintolatilojen vaatimat hormit ja rasvanerotuskaivot. Myös Jäkälätien varressa pohjakerrokseen tulee sijoittaa tiloja, joita voidaan käyttää palveluihin. Muilla tonteilla asuinkerrostalojen pohjakerroksiin voidaan sijoittaa liike- tai palvelutiloja, mutta velvoitetta siihen ei ole. Asemakaava-alue on esteettömyyden kannalta normaalia aluetta. Esteetön käynti Tapanilan aseman laitureille on kaava-alueen ulkopuolella. Lähtökohdat Alue on pinnanmuodostukseltaan varsin tasaista ja maaperä on metriin. Maaperä on paikoin hyvin kosteaa. Kallioperä on kvartsimaasälpägneissiä. Kaava-alue on pääosin peltoa ja niittyä sekä rakentamatonta viheraluetta. Alue on vanhaa agraarimaisemaa, joka on ajan saatossa osittain metsittynyt ja osittain edelleen peltoviljelyssä. Pintaalasta pieni osa on rakennettua ympäristöä. Aluetta halkovat puro ja ojat.
19 17 Lehtipuustoa on radan ja Longinojan varressa. Suurimmat lehtipuuvaltaiset metsäalueet sijaitsevat Longinojan pohjoispuolella Suurmetsäntien eteläpuolella ja radan varressa kaava-alueen luoteiskulmassa. Peltoalueella kulkee avo-ojia, jotka laskevat Longinojan purouomaan. Longinoja on kalastollisesti arvokas taimenpuro. Ojan vesi on lähdeperäistä ja viileää ja siellä on taimenenpoikasille soveltuvaa ravintoa. Longinojan ekologista tilaa on parannettu lukuisin kunnostustoimin suunnittelualueen eteläpuolisilla alueilla. Puron varren varjostavalla puustolla on merkitystä kalakannalle. Longinojan uomalla ja rantakasvillisuudella on merkitystä myös ekologisena käytävänä, puroeliöiden elinympäristönä sekä leviämis- ja liikkumisväylänä. Kaavaratkaisu Longinoja otetaan huomioon tärkeänä luonnonläheisenä virkistysyhteytenä ja sen rooli pintavesien hallinnassa korostuu. Tavoitteena on minimoida rakentamisesta aiheutuvan hulevesien virtaamien kasvun vaikutuksia Longinojan hydrologiseen tasapainoon ja hidastaa ja viivyttää jo olemassa olevia alueelle johdettuja hulevesivirtaamia. Uoman ravinne- ja hulevesikuormitusta sekä eroosion vaikutusta uomassa pyritään hillitsemään ojaan päätyvien hulevesien hidastamisen avulla. Jatkosuunnittelussa tulee huomioida, ettei uoman varren rakentamisella ja uoman siirrolla aiheuteta haittaa taimenille ja puron ekosysteemille. Tavoitteena on myös parantaa hulevesien laatua ennen Longinojaan johtamista. Kaavaratkaisu muuttaa peltomaiseman rakennetuksi ympäristöksi. Luontoa ja vihreyttä pyritään palauttamaan takaisin maanvaraisilla istutetuilla pihoilla, joissa hulevesien käsittely on osa pihan luonnetta. Myös katujen varteen istutetaan puita. Rakentamisesta syntyvää hulevesien määrän kasvun vaikutusta pyritään minimoimaan tonttien viivyttävillä ratkaisuilla. Ojia pyritään korvaamaan osittain pintavaluntaratkaisuilla ja hulevesikosteikolla. Longinoja säilytetään avouomaisena. Kaavaalueen keskellä on rakennettu puistoalue hulevesialtaineen. Puiston kasvillisuus on puron ympäristöön sopivaa ja monipuolista. Longinojan varteen pyritään sijoittamaan varjostavaa puustoa.
20 18 Ekologinen kestävyys Lähtökohdat Kaava-alueen maisema on voimakkaasti ihmisen muokkaamaa, pääasiassa viljeltyä peltoa ja metsittynyttä vanhaa peltoa. Kaavaalueella ei ole ympäristökeskuksen inventoimia arvokkaita linnusto-, kasvi-, lepakko-, matelija-, kääpä- tai metsäluontoarvoja. Longinojan varren pensaikot, metsittyneet alueet sekä peltomaisema ovat kuitenkin sopivaa elinympäristöä avomaa- ja pensaslinnustolle. Longinojan purokäytävällä on tärkeä kaupunkiekologinen merkitys. Puron varrella on hyvin erityyppisiä virkistysmahdollisuuksia ja maisemakokonaisuuksia. Longinoja on yksi Helsingin suurimmista ja merkittävimmistä puroista. Puron vesi on lähdeperäistä ja viileää. Longinojalle on ominaista voimakkaat veden laadun ja korkeuden vaihtelut lumensulamisen ja etenkin voimakkaiden sateiden yhteydessä. Puron pääuoma on noin 7 kilometriä pitkä josta alle 5 % on putkitettu ja > 95 % on avouomaista. Puroa on aikojen saatossa muokattu suoraviivaisemmaksi, jolloin alkuperäinen menderöivä purouoma on kadonnut. Valuma-alueen pinta-ala on noin 12 neliökilometriä. Valuma-alueesta läpäisemättömän pinta-alan osuus on 37 % eli puron valuma-alue on suurelta osin päällystetty, mikä voimistaa sateen jälkeisiä tulvia. Valuma-alueesta valtaosa (69 %) on pihoja, pensaikkoja, pieniä puistikkoja ja puistoja. Tästä alasta (lähinnä pihat) osa on hiekka-, kiveys- tai asfalttipäällysteisiä. 11 % valuma-alueesta on rakennuksia ja 10 % teitä ja päällystettyä lentokenttää. Alle 7 % on peltoja, niittyjä tai puutarhapalstoja. 2,4 % valuma-alueesta on avokallioita. Longinoja on yksi Vantaanjoen merkittävimmistä taimenen (Salmo trutta) kutualueista ja kalastollisesti arvokas taimenpuro. Puroon on istutettu taimenta vuosina 1998 (1 000 kpl), 2001 (1 000 kpl) ja 2002 (2 000 kpl). Puroon on saatu myös kotiutettua Vantaanjoesta nouseva meritaimen. Taimenen lisäksi purolla on havaittu myös seuraavia kalalajeja: harjus, lahna, ahven, kirjolohi, hauki, särki, kymmenpiikki, kivisimppu, törö, turpa, salakka, kolmipiikki ja kivennuoliainen. Longinojalla on tehty useita purokunnostuksia 2000-luvun alusta lähtien: uoman mutkittelua on palautettu, virtausolosuhteita monipuolistettu, uoman eroosiota on pyritty vähentämään ja puroon on rakennettu taimelle sopivia kutusoraikkoja ja poikasalueita. Puron kunnostukseen ovat osallistuneet yhdistykset, seurat, Helsingin kaupunki ja Suomen ympäristökeskus. Kalaston kannalta arvokkaimmat kutu- ja poikasalueet sijoittuvat kaava-alueen alajuoksulle.
21 19 Longinojan pääuoman veden kokonaisfosforipitoisuus on pienten savimaiden jokien vertailuarvoon verrattuna pääosin hyvässä tilassa. Vuoden 2007 pienvesiohjelmassa (Helsingin kaupungin rakennusvirasto 2007) visiona on muun muassa, että Helsingin pienvedet saavuttaisivat vuoteen 2015 mennessä hyvän ekologisen tilan, kunnostetut pienvedet lisäisivät luonnon monimuotoisuutta, ne toimisivat viherkäytävinä ja elinympäristöinä, viihtyisinä virkistysalueina ja ihmisten ja luonnon kohtaamispaikkoina. Ohjelmassa Longinojalle ehdotetaan hulevesikosteikkojen, peltojen suojavyöhykkeiden ja muun muassa eroosiosuojausten tekemistä. Lisäksi ohjelmassa kehotetaan ojamaisten uomajaksojen palauttamista luontaisen kaltaisiksi purouomastoiksi. Kaavaratkaisu Longinojaa siirretään uuteen linjaukseen noin 330 metrin matkalta, jotta asuinrakentamiselle saadaan muodostetuksi tarkoituksenmukaisia korttelialueita. Purolle on varattu riittävä tilavaraus ja mitoituksessa on huomioitu puron tulviminen. Puro toteutetaan maavaraisena ja luiskareunaisena. Puron vesileveydeksi tulee enimmillään 5 7 m jolloin puron reunoille mahtuu varjostavaa puustoa. Kaavaratkaisussa Longinoja säilytetään tärkeänä ekologisena yhteytenä, jossa kalojen elinolot turvataan. Puron siirron jatkosuunnittelussa tulee kiinnittää huomiota siihen, ettei siirtotoimenpiteessä syntyvillä maaperän hienoaineksilla ja vedenlaadun samentumalla vaaranneta alajuoksun kutusorakoita ja taimenia tai muita vesistön luonnonarvoja. Osa kaava-alueen hulevesistä viivytetään tonteilla, viherkatoilla, pintavaluntaratkaisuissa ja viivytysaltaissa ennen laskemista Longinojaan. Yhdyskuntatekninen huolto Lähtökohdat Alueella sijaitsee ympäröiviä asuinalueita palvelevia putkia ja kaapeleita, laajaa aluetta palvelevia vesihuoltorakenteita sekä hyvin laajan alueen aluekuivatuksen selkärankana toimiva Longinoja. Kaavaratkaisu Kaava-alueelle on kaavan rinnalla laadittu yhdyskuntateknisen huollon yleissuunnitelma. Alue voidaan helposti liittää nykyisten palveluiden piiriin. Merkittävin muutos on Suurmetsäntien pohjoispuolisen jätevesipumppaamon ja sen purkuviemärin korvaa-
22 20 minen uusilla. Malmin lentokenttäalueelta Longinojaan tulevista vesistä pääosa suositellaan johdettavaksi suoraan ojan pääuomaan kierrättämättä niitä kaava-alueen kautta. Longinojan uomaa siirretään kaava-alueella. Kaavassa on johtokujia ja varaus jäte- ja sadevesipumppaamolle. Sähkön jakelumuuntamolle tulisi varata tilaa korttelista tai Maaperän rakennettavuus, pohjarakentaminen ja pilaantuneisuuden kunnostaminen Ympäristöhäiriöt Lähtökohdat Alue on rakennettavuudeltaan tavanomaista savialuetta, jossa savikerroksen paksuus vaihtelee noin 1 15 metriin. Alueella tulee huomioida Longinojan sekä hulevesien käsittelyn vaikutus alueelliseen vakavuuteen. Alueella ei tiedetä olleen maaperää pilaavaa toimintaa. Maaperän ei oleteta olevan pilaantunutta. Kaavaratkaisu Rakennukset ja pihakansi perustetaan paaluperustuksin ulottamalla paalut kovaan pohjaan saakka. Rakennuksien paalupituuksien on arvioitu vaihtelevan 4,5 14,2 m välillä. Paaluina voidaan käyttää teräsbetonipaaluja. Pihat ja kadut, liikennealueet ja torialue sekä putkijohtokaivannot perustetaan syvästabiloinnilla vahvistetun pohjamaan varaan haitallisten painumien välttämiseksi. Alueen pohjoisreunalla oleva nykyinen Suurmetsäntien luiska tulee osin lamellistabiloida vakavuuden parantamiseksi. Nykyinen vakavuus ei täytä vaatimuksia kun alueen käyttötarkoitus muuttuu korttelialueeksi. Longinojan uoma massastabiloidaan siltä osin kun uoman paikka kaava-alueella muuttuu. Alueelle Longinojan yhteyteen suunnitellut hulevesien viivytysaltaat vaativat myös vakavuuden varmistamiseksi massastabiloinnin. Lähtökohdat Suunnittelualue rajoittuu länsi- ja pohjoissivuiltaan päärataan ja pääkatutasoiseen liikenneväylään, Suurmetsäntiehen. Molemmat aiheuttavat liikennemelua alueelle. Tieliikenteestä aiheutuu alueelle myös päästöjä. Aluetta sivuavasta pääradan raideliikenteestä ja Suurmetsäntien katuliikenteestä, aiheutuu maaperään värähtelyä, joka voi aiheut-
23 21 taa alueelle suunniteltavissa rakennuksissa suositusarvoihin nähden liiallista tärinää tai runkomelua. Kaavamuutosalue sijaitsee Helsinki-Vantaan lentoaseman vuoden 2025 kehitysennustetta kuvaavan lentomelualueen LDEN > 55 db ulkopuolella, mutta alue sijoittuu lentoaseman kaakkoon suuntautuvan kiitotien 15 jatkeelle, mistä johtuen alueelle kantautuu ajoittaista lentomelua. Vuoden 2025 kehitysennusteen mukainen lentomelualue LDEN 50 db ulottuu kaavamuutosalueelle. Nykytilanteessa myös Malmin lentokenttä aiheuttaa alueelle lentomelua. Alue sijoittuu kuitenkin Malmin lentokentän LDEN 55 db melualueen ulkopuolelle. Kaavaratkaisu Melua on pyritty torjumaan jo suunnitteluratkaisulla, joka perustuu suhteellisen suljettuun korttelimuotoon sekä pysäköintitalojen käyttämiseen meluesteenä. Alueelle on laadittu melumallinnos sekä ratamelun että liikennemelun aiheuttamista häiriöistä (Fallkullan kiila, Liikenne- ja ratameluselvitys, Destia Oy 2016). Pihaalueet on suunnitteluratkaisun avulla saatu varsin hiljaisiksi. Julkisivuille on merkitty kaavakarttaan ääneneristävyysvaatimukset, jotka vaihtelevat db. Parvekkeiden rakentamista ja lasitusta koskevat määräykset on merkitty meluselvityksen mukaisesti. Jos julkisivun ääneneristävyysvaatimus on db, saa sille julkisivulle rakentaa viherhuoneita, mutta ei parvekkeita tai terasseja. Parvekkeet on lasitettava niillä julkisivuilla, joille on merkitty db ääneneristävyysvaatimus. Lisäksi parvekkeet on merkitty lasitettaviksi muillakin julkisivuilla, joilla liikenne- tai ratamelu ylittää 55 db. Kaavaan sisältyy myös määräykset rakennusten kytkemisestä yhteen esim. aitojen ja rakennelmien avulla melun leviämisen estämiseksi pihoille. Kaavassa on annettu määräys myös liikenteen päästöjen vuoksi sisäilman laadun varmistamiseksi. Jotta liikenteen päästöt eivät aiheuta asukkaille haittaa, tuloilman sisäänotto on järjestettävä rakennuksen muilta kuin niiltä Suurmetsäntien puoleisilta sivuilta, joille on merkitty meluntorjuntavaatimus. Helsinki-Vantaan ja Malmin lentoaseman aiheuttaman ajoittaisen lentomelun huomioon ottamiseksi edellytetään kaavassa asuinrakennusten ulkokuorelta 32 db äänitasoeroa lentoliikenteen melua vastaan. Alueelta tehdyn mittausselvityksen (Fallkullan kiila, runkomelu- ja tärinäselvitys, Akukon Oy 2014) perusteella tärinän ja runkomelun vaikutukset voidaan torjua niin, etteivät ne estä alueen rakentamista eivätkä aiheuta haittoja rakennusten käyttäjille. Pääradan ja Suurmetsäntien läheisyydessä tärinä ja runkomelu tulee kuitenkin ottaa jatkosuunnittelussa huomioon. Värähtelymittausten perus-
24 22 Pelastusturvallisuus Nimistö teella rakentamisen kannalta huomioitava tärinäalue ulottuu radan varressa noin 70 metrin etäisyydelle lähimmästä raiteesta ja Suurmetsäntien varressa noin 50 metrin etäisyydelle kadun reunasta. Näillä alueilla jatkosuunnittelussa tulee varmistaa, ettei rakennusten runko- ja välipohjarakenteiden resonanssitaajuuksia mitoiteta maaperässä esiintyvien värähtelyhuippujen kohdalle. Käytännössä suunnittelutarve koskee vain rakennusten välipohjia, koska kaava mahdollistaa kaikkien asuinrakennusten rakentamisen riittävän monikerroksisina, jolloin rungon vaakasuuntaista tärinää ei tarvitse huomioida suunnittelussa. Merkittäviä runkomelutasoja arvioidaan esiintyvän ainoastaan K-korttelialueen ympäristössä, joka ei ole käyttötarkoitukseltaan melulle herkkää, eikä rakennukselta siten vaadita runkomelueristystä. Asemakaavassa on tonteille annettu määräys liikennetärinän huomioon ottamiseksi jatkosuunnittelussa. Uusien asuinrakennusten suunnittelun tavoitearvona on suositeltavaa käyttää värähtelynopeuden enimmäisarvoa 0,3 mm/s, jota ohiajosta aiheutuva nopeussignaali ei saa säännöllisesti ylittää. Lähtökohdat Nykytilanteessa alueella ei ole rakennuksia. Kaavaratkaisu Alueelle on mahdollista rakentaa 4 8 -kerroksisia asuinrakennuksia. Enintään 8-kerroksisten asuinrakennusten pelastautuminen voidaan toteuttaa esimerkiksi sijoittamalla pelastustiet ja niiden vaatimat nostopaikat kadulle sekä korttelin sisäpuolelle. Jatkosuunnittelussa tulee huomioida pelastusteiden ajoreittien ja nostopaikkojen tarkemmat järjestelyt. Korttelin pelastustiejärjestelyt tulee suunnitella kokonaisuutena. Pihakannen kansirakenteiden kantavuutta määritettäessä on huomioitava pelastustoiminnan vaatimukset ja istutuksiin tarvittavan kasvualustan paksuus ja paino. Alueelle on merkitty istutettavia puurivejä ja istutettavien puiden alueita. Pelastusteiden ja pelastusteiden nostopaikkojen sijoituksessa on huomioitava Istutettavien puiden sijainti. Kadulle ja muille yleisille alueille sijoitettavien nostopaikkojen sijainnista tulee sopia Helsingin rakennusviraston kanssa. Alueelle on laadittu pelastuskaavio, joka on selostuksen liitteenä. Nimistötoimikunta päätti kokouksessaan esittää alueen uusien katujen nimiksi Jokipoikasenkaari Stirrbågen, Jokipoikasentie Stirrvägen, Smoltinkaari Smoltbågen ja Smoltinkuja Smoltgränden. Aluetta halkaiseva tärkeä jalankulun ja pyöräilyn
25 23 yhteys on nimeltään Smoltinkulku Smoltgången. Nimistötoimikunnan perusteluna on Longinojan maine taimenpurona. Smoltti ja jokipoikanen ovat meritaimenen poikasten kehitysvaiheita. Purokunnostukset ovat viime vuosina vahvistaneet meritaimenkantaa Longinojassa. Vanhan nimistön pohjalta on muodostettu nimet Joutsenpuisto Svanparken sekä Sammaltori Mosstorget. Vaikutukset Kaupunkisuunnitteluvirasto ja tarvittaessa muut asiantuntijat arvioivat kaavan toteuttamisen vaikutuksia kaupunkikuvaan, asuinympäristöön, maisemaan, virkistysmahdollisuuksiin, liikenteeseen, liikennemeluun ja muihin ympäristöhäiriöihin sekä yhdyskuntatalouteen kaavan valmistelun yhteydessä. Yhdyskuntataloudelliset vaikutukset Kaavaratkaisusta aiheutuu kaupungille investointikustannuksia yhteensä noin 15 miljoonaa euroa (Alv 0 %, 01/2016), joka jakautuu seuraavasti: Esirakentaminen ja johtosiirrot Kadut ja liikennealueet Sillat Puistot ja virkistysalueet Longinoja ja hulevesialtaat Yhteensä 5 milj. euroa 6 milj. euroa 1 milj. euroa 1 milj. euroa 2 milj. euroa 15 milj. euroa Esirakentamiskustannuksiin sisältyy alueen yleistasaus, tonttien esirakentaminen sekä tarvittavat johtosiirrot. Katujen ja liikennealueiden kustannuksiin sisältyvät katualueet ja niiden maaperän stabilointi, hulevesijärjestelmät sekä torien ja liityntäpysäköintialueen rakentaminen. Laskelma ei sisällä Suurmetsäntien mahdollista kiertoliittymää. Uutta kaavoitettavaa kerrosalaa kohden toteutuskustannuksia syntyy noin 280 e/k-m 2. Tonttituloja kaupungille kertyy kaavoitettavan rakennusoikeuden myynnistä ja vuokraamisesta. Yhteensä tonttitulojen suuruudeksi on arvioitu noin 25 miljoonaa euroa. Muut kustannukset Kaava-alueen toteuttamisesta aiheutuu lisäksi kustannuksia teknisen huollon järjestelmien lisärakentamisesta ja näistä kustannuksista vastaavat verkonhaltijat.
26 24 - Vesihuolto 1,1 milj. euroa - Kaukolämpö 0,4 milj. euroa - Sähköverkko 0,4 milj. euroa Tonttitalous Rakennusten perustamistapana alueella on lyöntipaaluperustus. Kerrosalaan suhteutettuna perustamiskustannukset pysyvät kohtuullisena, ollen pääosin e/k-m 2. Pääosa pysäköinnistä sijoitetaan erillisiin pysäköintilaitoksiin ja osa maanpäällisille pysäköintialueille, joten kustannukset autopaikkaa kohden pysyvät kohtuullisina. Vaikutukset yhdyskuntarakenteeseen ja rakennettuun sekä sosiaaliseen ympäristöön Tapanilan asemanseudun kehittäminen tukee koilisten kaupunginosien elinvoimaisuutta. Asemanseutu ja Jäkälätien varren kaupunkikuva muuttuu ilmeeltään rakennetuksi ja pienen sisääntulotorin, Sammaltorin, ympäristöstä muodostuu kaupunginosakeskus. Torialueen, joka on läpikulkupaikka tuhansille päivittäin junaa käyttäville matkustajille, uskotaan houkuttelevan kaupallisia palveluita, joita alueelta nyt puuttuu. Uudet korttelit täydentävät Fallkullan ja Itä-Tapanilan alueen rakennettua ympäristöä sekä tuovat elävyyttä ja vaihtelevuutta alueen asuntokantaan. Alueelle tulee useita uusia asuntotyyppejä ja asuntojen hallintamuotoja. Suunnitelma pyrkii tukemaan alueen asukkaiden luontevan sosiaalisen kanssakäymisen ja sopivan yhteisöllisyyden sekä asukkaiden arjen toimivien puitteiden luomista. Uudet asunnot ja päivittäistavarakauppa tuovat alueelle lisää kulkijoita, joiden uskotaan tuovan myös yleistä turvallisuuden tunnetta ja sosiaalista kontrollia alueelle. Vaikutukset maisemaan ja virkistysmahdollisuuksiin Viheralueet vähenevät määrällisesti, mutta tärkeät viher- ja virkistysyhteydet säilyvät. Virkistysalueiden palvelutaso paranee uusien ulkoiluyhteyksien rakentamisen myötä. Yhteyksien luonne muuttuu vaihtelevammaksi ja kiinnostavammaksi, kun pääulkoilureitti Longinojan varresta pääradan suuntaan kulkee osin rakennetun alueen kautta. Rakennettujen kortteleiden välistä kulkeva reitti saadaan kiinnostavaksi ja turvalliseksi mm. viherrakentamisen, sadevesien käsittelyn ja valaistuksen keinoin.
27 25 Vaikutukset liikenteen ja teknisen huollon järjestämiseen Alueen rakentaminen lisää matkoja alueen katuverkostolla. Alueen kerrosneliöiden ja kaupan perusteella alueelle on laskettu muodostuvan noin automatkaa vuorokaudessa, jotka jakautuvat tasaisesti alueen katuverkolla. Joutsentien, Jäkälätien ja Tasankotien liikennemäärät kasvavat, jos Suurmetsäntielle suunniteltu kiertoliittymä rakennetaan. Liittymän rakentaminen voi vaikuttaa myös katujen luokituksiin. Kaava luo edellytykset korkeatasoisten yhdyskuntateknisen huollon palveluiden tuottamiselle alueella. Vaikutukset ilmastonmuutoksen hillintään ja sopeutumiseen Suunnittelualue on aivan raideliikenteen aseman lähialueella, joten joukkoliikenteen käyttöasteen voidaan uskoa olevan korkea ja siksi ilmastonmuutoksen hillinnän kannalta alueen käyttöönotto on edullista. Asemakaavan valmistelussa on kiinnitetty erityistä huomiota hulevesien hallintaan ja niiden luonnonmukaiseen käsittelyyn kaupungin hulevesistrategian mukaisesti. Elinkeino-, työllisyys- ja talousvaikutukset Aseman sisäänkäynnin ympäristöön Sammaltorille muodostuu hyvät edellytykset uusien kaupallisten palveluiden rakentamiselle. Koko alueen täydennysrakentaminen vahvistaa Tapanilan alueen väestöpohjaa ja edellytykset nykyisten palvelujen ylläpitämiseksi ja uusien muodostumiseksi paranevat. TOTEUTUS Rakentamiskelpoiseksi saattaminen SUUNNITTELUN LÄHTÖKOHDAT Alue on pääosin savialuetta, joka vaatii esirakentamista haitallisten painumien minimoimiseksi ja alueellisen vakavuuden varmistamiseksi. Kadut ja piha-alueet pilaristabiloidaan ja hulevesien viivytysaltaat sekä Longinojan uusi uoma kaivetaan massastabiloituun pohjamaahan. Valtakunnalliset alueidenkäyttötavoitteet Asemakaavan muutosta koskevat erityistavoitteet: - Riittävän asuntotuotannon turvaamiseksi on alueidenkäytössä varmistettava tonttimaan riittävyys.
28 26 - Alueidenkäytön suunnittelussa merkittävä rakentaminen tulee sijoittaa joukkoliikenteen, erityisesti raideliikenteen palvelualueelle. - Alueiden käytössä on ehkäistävä melusta, tärinästä ja ilman epäpuhtauksista aiheutuvaa haittaa ja pyrittävä vähentämään jo olemassa olevia haittoja. - Yleis- ja asemakaavoituksessa on varauduttava lisääntyviin myrskyihin, rankkasateisiin ja taajamatulviin. - On otettava huomioon alueen maaperän soveltuvuus suunniteltuun käyttöön. - Tulee edistää kaukolämmön käyttöedellytyksiä. - On huolehdittava riittävien jalankulku- ja pyöräilyverkostojen varaamisesta sekä niiden jatkuvuudesta ja turvallisuuden ja laadun turvaamisesta. Kaavaa muutetaan alueella, jolla asuntotuotannolla on hyvät edellytykset toteutua sekä valmiiksi rakennetun katuympäristön, palveluverkon että rakentamisvalmiuden osalta. Kaava-alue sijoittuu raideliikenteen palvelualueelle ja on noin kahden kilometrin päässä Malmin aluekeskuksesta. Kaavoituksen yhteydessä on laadittu liikennemeluselvitys. Rankkasateiden ja tulvariskien osalta on kaavoituksen yhteydessä laadittu Longinojaa koskeva hulevesiselvitys ja kaavassa on hulevesien hallintaa koskevat määräykset sekä ohjeellisia aluevarauksia. Jalankulku- ja pyöräilyreittien jatkuvuudesta ja turvallisuudesta huolehditaan. Asemakaavan muutos ei ole ristiriidassa valtakunnallisten alueidenkäyttötavoitteiden kanssa.
29 27 Maakuntakaava Ympäristöministeriön vahvistamassa Uudenmaan maakuntakaavassa suunnittelualue on taajamatoimintojen aluetta. Alueelle on merkitty viheryhteystarpeet Longinojan ja Suurmetsäntien suuntiin. Alue on osin Malmin lentokentän melualueella. Maakuntakaavassa esitetyt maakunnallisesti tärkeät viheryhteystarpeet liittävät alueen idän ja etelän suuntaan. Maakuntakaavan merkinnällä osoitetaan maakunnallisesti arvokkaat virkistysalueverkostoon ja ekologiseen verkostoon kuuluvat viheryhteydet. Viheryhteystarvemerkintä on luonteeltaan kehittämisperiaatemerkintä, eikä sen tarkkaa sijaintia ja leveyttä ole määritelty maakuntakaavassa. Maakuntakaavan selostuksen mukaan yksityiskohtaisemmassa suunnittelussa on huolehdittava siitä, että merkinnällä osoitettu yhteys säilyy tai toteutuu tavalla, joka turvaa virkistys- ja ulkoilumahdollisuudet, alueen maisema-arvot, arvokkaiden luontokohteiden säilymisen sekä lajiston liikkumismahdollisuudet.
30 28 Ympäristöministeriön vahvistamassa Uudenmaan 2. vaihemaakuntakaavassa suunnittelualue on taajamatoimintojen aluetta. Alue on osin Malmin lentokentän melualueella. Yleiskaava
31 29 Helsingin yleiskaava 2002:ssa (kaupunginvaltuusto , tullut kaava-alueella voimaan ) alue on kerrostalovaltaista asuinaluetta. Helsingin yleiskaava 2002:ssa suunnittelualue on merkitty kerrostalovaltaiseksi asuntoalueeksi, joka voi sisältää asumista ja toimitilaa. Suurmetsäntie on merkitty pääkatutasoiseksi väyläksi. Alueelle on merkitty tunnelissa itään suuntautuva rautatielinja, ns. Heli-rata. Nyt laadittu asemakaava ja asemakaavan muutos poikkeaa yleiskaavasta siten, että ratayhteysmahdollisuus poistuu maakuntakaavan mukaisesti. Helsingin maanalainen yleiskaava nro on tullut alueella voimaan Maanalaisessa yleiskaavassa on suunnittelualueelle merkitty varaus HELI-radan tunneliosuudelle. Tämä tunnelivaraus poistuu valmisteltavan yleiskaavan myötä. Helsingin uudessa yleiskaavaehdotuksessa (kaupunkisuunnittelulautakunnan päätös ) suunnittelualue on osin lähikeskusta-aluetta ja osin asuntovaltaista A2-aluetta. Lähikeskustaa kehitetään toiminnallisesti sekoittuneena alueena. Maantasokerroksen tilat on osoitettava pääsääntöisesti liike- tai muuksi toimitilaksi. Alue on kävelypainotteinen. Alue erottuu ympäristöään tehokkaampana ja monipuolisempana. A2-alueella korttelitehokkuus on pääosin 1,0 2,0. Keskeisten katujen varsilla on liike- ja
32 30 Asemakaavat muuta toimitilaa. A2-alueen pinta-alasta vähintään 60 % on korttelimaata. Nyt laadittu kaavaratkaisu on yleiskaavaehdotuksen mukainen. Yleiskaavaehdotuksen mukaan oikeusvaikutteinen maanalainen yleiskaava on voimassa yleiskaava-alueella lukuun ottamatta yleiskaavaehdotuksessa lueteltuja tunnelivarauksia, joiden joukossa HELI-radan varaus on. Alueella on voimassa asemakaavat nro 5343 (vahvistettu ), nro 7406 (vahvistettu ), nro 7779 (vahvistettu ), nro 9855 (vahvistettu ) ja nro 9974 (vahvistettu ). Suunnittelualueen Suurmetsäntiehen rajoittuva pohjoisosa on kaavoittamaton. Rakennusjärjestys Kaavan mukaan alue on pääosin rautatiealuetta, puistoa ja suojaviheraluetta. Alueen eteläosassa on yksi rakentamaton liike- ja toimistorakennuksille varattu tontti. Tontilla on rakennusoikeus k-m 2. Kaavamuutosalue on säilynyt lähes tyhjänä hyvästä sijainnistaan huolimatta sillä olleen itään suuntautuvan rautatielinjan, ns. Heliradan, takia. Maakuntakaavatasolla tästä ratavarauksesta on luovuttu. Helsingin kaupungin rakennusjärjestys on hyväksytty
33 31 Kiinteistörekisteri Rakennuskiellot Pohjakartta Maanomistus Muut lähtökohdat Alue on merkitty Helsingin kaupungin osin ylläpitämään kiinteistörekisteriin ja osin valtion ylläpitämään kiinteistörekisteriin. Alueella olevaa toimitilatonttia ei ole merkitty kiinteistörekisteriin, joten sen alueella on voimassa rakennuskielto maankäyttö- ja rakennuslain 81 :n nojalla. Helsingin kaupungin kiinteistöviraston kaupunkimittausosasto on laatinut pohjakartan, joka on tarkistettu Kaupunki omistaa maan pääosin. Osa rata-aluetta sivuavasta maasta on valtion omistuksessa. Pysäköintitontti 38332/2 on vuokrattu Helsingin Asumisoikeus Oy:lle. Selvitys alueen oloista, rakennuskannasta ja muista ympäristöominaisuuksista on kuvattu kaavaselostuksen kohdassa "Asemakaavan kuvaus" kunkin aiheen kohdalla. SUUNNITTELU- JA KÄSITTELYVAIHEET Vireilletulo Kaavoitus on tullut vireille kaupungin aloitteesta. Vireilletulosta on ilmoitettu osallisille kaupunkisuunnitteluviraston asemakaavaosaston kirjeellä, jonka mukana lähetettiin osallistumis- ja arviointisuunnitelma (päivätty ). Osallistumis- ja arviointisuunnitelman ja luonnosaineiston nähtävilläolo Osallistuminen ja vuorovaikutus on järjestetty liitteenä olevan osallistumis- ja arviointisuunnitelman mukaisesti. Osallistumis- ja arviointisuunnitelma ja luonnosaineisto oli esillä seuraavissa paikoissa: info- ja näyttelytila Laiturilla, Narinkka 2 Tapanilan kirjastossa, Hiidenkiventie 21
34 32 kaupungin ilmoitustaululla, Kaupungintalo, Pohjoisesplanadi Verkkosivuilla Kaavan lähtökohtia ja tavoitteita sekä luonnosaineistoa esiteltiin kahdessa saman sisältöisessä yleisötilaisuudessa Helsingin Medialukion tiloissa, Moisiontie 3. Viranomaisyhteistyö Kaavamuutoksen valmistelun yhteydessä on tehty viranomaisyhteistyötä Helen Oy:n ja Helen Sähköverkko Oy:n, pelastuslaitoksen, Helsingin kaupungin ympäristökeskuksen, rakennusviraston, rakennusvalvontaviraston, kiinteistöviraston tonttiosaston, tilakeskuksen ja geoteknisen osaston, liikuntaviraston, asuntotuotantotoimiston, opetusviraston, sosiaali- ja terveysviraston, varhaiskasvatusviraston, Helsingin seudun ympäristöpalvelut -kuntayhtymän (HSY) vesihuollon, Helsingin seudun liikenne -kuntayhtymän (HSL) sekä liikenneviraston kanssa. Yhteenveto viranomaisten kannanotoista Rakennusviraston kannanotto kohdistui rakentamisen vaikutuksiin vesistöihin, luonnon monimuotoisuuteen ja ekologisiin yhteyksiin. Myös Malmin lentokenttäalueen rakentamisen yhteisvaikutukset tulee huomioida. Alueelle tulee laatia hulevesien hallintasuunnitelma ja avo-ojia tulee pyrkiä säilyttämään ja varata niille riittävästi tilaa. Rakennusvirasto huomauttaa vielä liityntäpysäköinnin ja HSY:n aluekeräyspisteiden järjestämisestä. Ympäristökeskus pitää kaupunkirakenteen tiivistämistä hyvien joukkoliikenneyhteyksien äärellä hyvänä ja energiatehokkaana tavoitteena. Ympäristökeskus muistuttaa myös tulevista rakentamisen energiatalouden vaatimuksista. Kaavamuutosalueella sijaitsevan Longinojan ekologinen tila tulee erityisesti huomioida. Hulevesien käsittely tulee suunnitella kaupungin hulevesistrategian mukaisesti ja tonttikohtaista hulevesien viivyttämistä on suosittava. Vielä ympäristökeskus muistuttaa, että tulee laatia melu-, tärinä-, runkomelu- ja ilmanlaatuvaikutusarviointi kaavamuutosalueen jatkosuunnittelua varten. Liikennevirasto toteaa, että kaavassa on tunnistettu tarve melu- ja tärinäselvityksille rautatien osalta. Liikenneviraston kannalta keskeistä on myös liityntäpysäköinnin kohtalo. Helsingin seudun ympäristöpalvelut -kuntayhtymä toteaa, että rakennettava vesihuolto ja mahdolliset johtosiirrot kustannusarvioineen on esitettävä vesihuollon yleissuunnitelmassa.
35 33 Asuntotuotantotoimisto pyytää huomioimaan kohtuuhintaisen asuntotuotannon edellytykset. Muilla viranomaisilla ei ollut huomautettavaa. Viranomaisten kannanotoissa esitetyt asiat on otettu huomioon kaavaehdotusta valmisteltaessa siten, että vaikutukset mm. asuinympäristöön, virkistysmahdollisuuksiin, liikenteeseen, ympäristöhäiriöihin sekä yhdyskuntatalouteen on otettu jo suunnitteluratkaisun lähtökohdiksi. Alueelle on laadittu melu-, tärinä-, runkomelu- ja ilmanlaatuvaikutusarviointi sekä yhdyskuntateknisen huollon yleissuunnitelma. Mielipiteet Kaavamuutoksen valmistelusta on asemakaavaosastolle saapunut kirjeitse neljä osallistumis- ja arviointisuunnitelmaa koskevaa mielipidettä. Lisäksi suullisia mielipiteitä on esitetty keskustelutilaisuudessa ja puhelimitse. Yleisesti ottaen mielipiteiden kirjoittajat ja keskustelutilasuuksiin osallistujat pitivät suunnitelmaa hyväksyttävänä eikä Fallkullan kiilan alueen rakentamista vastustettu. Mielipiteet kohdistuivat erityisesti miellyttävän ja turvallisen kävely-ympäristön muodostumiseen. Kannanotoissa esitettiin mielipiteitä ajoneuvoliikenteen järjestelyistä ja pysäköinnistä. Toiveita esitettiin myös rakentamisen mittakaavasta ja säilytettävästä puustosta. Longinojan purouoman kehittämistä ympäristöä rikastavana vesiaiheena ja taimenpurona pidettiin mielipidekirjeissä tärkeänä. Mielipiteet on otettu huomioon kaavatyössä siten, että kävelyympäristön viihtyisyyttä ja toimivuutta on suunnitelmassa erityisesti painotettu. Hyvän sijainnin takia alueen rakentaminen on tehokasta, mutta mittakaava on sovitettu yhteen ympäristön kanssa. Longinojan asema alueen keskeisenä luontokohteena halutaan turvata. Vastineet mielipiteisiin ja kannanottoihin ovat asemakaavan muutosta koskevassa vuorovaikutusraportissa. Luonnosvaiheen yhteistyö Viranomaisten kannanotot Luonnosaineiston pohjalta järjestettiin yhteistyökokous kaupungin hallintokunnille Neuvottelun lisäksi luonnosvaiheen keskusteluita varten järjestettiin erillisiä tapaamisia.
36 34 Yhteenveto viranomaisten kannanotoista Luonnosaineiston osalta ympäristökeskus on ilmoittanut kannanottonaan, että ympäristökeskuksen näkökulma kohdistuu Longinojan vesitasapainon ja hulevesiratkaisujen keskeisiin kysymyksiin. Kannanotossa todettiin myös maakuntakaavaan merkitty viheryhteys Longinojalta pääradan suuntaan sekä meluntorjuntamerkinnöistä kaavakartassa. Rakennusvirastolla oli huomautettavaa mm. viheralueiden käyttötarkoitusmerkinnöistä ja kiinteistövirasto kehotti tutkimaan vielä tehostamisen mahdollisuutta. Muilla viranomaisilla ei ollut huomautettavaa. Luonnosaineistoa koskevissa viranomaisten kannanotoissa esitetyt asiat on otettu huomioon kaavatyössä siten, että vesialueisiin ja vesihuoltoon liittyviä määräyksiin on sisällytetty mm. vaatimus tonttikohtaisista hulevesien viivytyksestä. Samoin meluntorjuntamääräyksiä on tarkennettu. Puistoalueita ja istutuksia koskevia määräyksiä on korjattu. Alueen rakentamisen tehokkuutta ei ole lisätty. Tätä selostusta täydennetään asemakaavan muutosehdotuksen julkisen nähtävilläolon jälkeen. Esitelty lautakunnalle Helsingissä, Olavi Veltheim
37 Hankenro 4004_1 HEL Oas /15 1 (3) TAPANILA, FALLKULLAN KIILA ASEMAKAAVA JA ASEMAKAAVAN MUUTOS OSALLISTUMIS- JA ARVIOINTISUUNNITELMA Suunnittelualue Suunnittelualueeseen kuuluu kiilamainen alue Tapanilan aseman itä- ja pohjoispuolella. Aluetta rajoittavat pohjoisessa Suurmetsäntie, lännessä päärata, etelässä Jäkäläpolku ja idässä Jäkälätie, Joutsentie ja Joutsenraitin paikoitusalue. Nykytilanne Suunnittelualue on pääosin rakentamatonta peltoa ja sen reunoilla on nuorta puustoa. Alueella on pääradan liityntäpysäköintipaikkoja, kevyen liikenteen reittejä ja avoojia. Rakennuksia ei alueella ole. Mitä alueelle suunnitellaan? Fallkullan kiilan alueelle on suunnitteilla kerrostalovaltaista asumista sekä mahdollisesti päivittäistavarakauppa Tapanilan aseman pohjoisen sisäänkäynnin tuntumaan. Myös liityntäpysäköinnin tarvetta selvitetään. Erityistä huomiota on tarkoitus kiinnittää hyvän jalankulkuympäristön ja Longinojan purouoman lähiympäristön suunnitteluun. Nykyisille Fallkullan alueen asuintonteille ei ole suunnitteilla muutoksia. Aloite Kaavamuutos on tullut vireille kaupunkisuunnitteluviraston aloitteesta.
38 Hankenro 4004_1 HEL Oas /15 2 (3) Maanomistus Helsingin kaupunki omistaa pääosan alueesta. Rata-aluetta sivuavalla alueen osalla maanomistajana on Senaatti-kiinteistöt. Kaavatilanne Suunnittelualueella voimassa olevat asemakaavat on vahvistettu Asemakaavassa alue on pääosin rautatiealuetta, puistoa ja suojaviheraluetta. Alueen eteläosassa on yksi rakentamaton liiketontti, pohjoisosa on kaavoittamaton. Helsingin yleiskaava 2002:ssa suunnittelualue on merkitty kerrostalovaltaiseksi asuntoalueeksi, joka voi sisältää asumista ja toimitilaa. Alueelle on merkitty itään suuntautuva rautatielinja, ns. Heli-rata. Uudenmaan maakuntakaavassa alue on taajamatoimintojen aluetta. Maakuntakaavatasolla alueelle yleiskaavassa merkitystä ratavarauksesta on luovuttu. Vaikutusten arviointi Kaupunkisuunnitteluvirasto ja tarvittaessa muut asiantuntijat arvioivat kaavan toteuttamisen vaikutuksia kaupunkikuvaan, asuinympäristöön, maisemaan, virkistysmahdollisuuksiin, liikenteeseen, liikennemeluun ja muihin ympäristöhäiriöihin sekä yhdyskuntatalouteen kaavan valmistelun yhteydessä. Kaavan valmisteluun osallistuminen Tämä osallistumis- ja arviointisuunnitelma sekä alustavia suunnitelmavaihtoehtoja on esillä : Tapanilan kirjastossa, Hiidenkiventie 21 info- ja näyttelytila Laiturilla, Narinkka 2 kaupungin ilmoitustaululla, Kaupungintalo, Pohjoisesplanadi kohdassa Nähtävänä nyt. Keskustelutilaisuus kaavahankkeesta on Helsingin Medialukion tiloissa, Moisiontie 3. Ohjelmassa on kaksi samansisältöistä esitystä kaavamuutoshankkeesta klo 15 ja klo 18. Kaavan valmistelijat ovat tavattavissa klo Kaavan valmistelijat ovat tavattavissa myös kaupunkisuunnitteluvirastossa sopimuksen mukaan. Osallistumis- ja arviointisuunnitelmasta sekä kaavan valmisteluaineistosta voi esittää mielipiteen viimeistään kirjallisesti osoitteeseen: Helsingin kaupunki, Kirjaamo, Kaupunkisuunnitteluvirasto, PL 10, HELSINGIN KAUPUNKI (käyntiosoite: Kaupungintalo, Pohjoisesplanadi 11 13) tai sähköpostilla helsinki.kirjaamo(a)hel.fi tai faksilla (09) Mielipiteensä voi esittää myös suullisesti kaavan valmistelijalle. Viranomais- ja muu asiantuntijayhteistyö järjestetään erillisin neuvotteluin. Kaavaluonnoksen ja saadun palautteen pohjalta valmistellaan kaavaehdotus. Tavoitteena on, että ehdotus esitellään kaupunkisuunnittelulautakunnalle loppuvuonna 2015.
39 Hankenro 4004_1 HEL Oas /15 3 (3) Lautakunnan puoltama ehdotus asetetaan julkisesti nähtäville ja siitä pyydetään viranomaisten lausunnot. Kaavaehdotuksesta voi tehdä muistutuksen nähtävilläoloaikana. Tavoitteena on, että kaavaehdotus on kaupunginhallituksen ja kaupunginvaltuuston käsiteltävänä vuonna Ketkä ovat osallisia? Alueen suunnittelussa osallisia ovat: alueen ja lähialueiden maanomistajat, asukkaat ja yritykset Tapanila-Seura, Tapanilan Kiinteistöyhdistys, Malmi-seura, Malmin Seudun Omakotiyhdistys, Puistola-Seura, Puistolan Omakotiyhdistys, Koillis Seura, Suomalaisen kalastusmatkailun edistämisseura SKES Helsingin Yrittäjät kaupungin asiantuntijaviranomaiset: pelastuslaitos, rakennusvalvontavirasto, rakennusvirasto, kiinteistöviraston tilakeskus, tonttiosasto ja geotekninen osasto, opetusvirasto, varhaiskasvatusvirasto, asuntotuotantotoimisto, liikuntavirasto, sosiaali- ja terveysvirasto sekä ympäristökeskus. muut asiantuntijaviranomaiset: Uudenmaan elinkeino-, liikenne- ja ympäristökeskus, Helsingin seudun ympäristöpalvelut Vesihuolto, Helen Oy, Liikennevirasto kirjeillä osallisille (asuntoosakeyhtiöiden kirjeet lähetetään isännöitsijöille, joiden toivotaan toimittavan tiedon osakkaille ja asukkaille) Koillis-Helsingin Lähitieto - lehdessä Helsingin kaavoituskatsauksessa. Asemakaavaehdotuksen julkisesta nähtävilläolosta tiedotetaan kuulutuksella, joka julkaistaan Helsingin Sanomissa, Hufvudstadsbladetissa ja Metrossa sekä viraston verkkosivuilla ( Kaavaa valmistelee arkkitehti Johanna Mutanen puhelin sähköposti johanna.mutanen(a)hel.fi arkkitehti Joakim Kettunen puhelin sähköposti joakim.kettunen(a)hel.fi liikennesuunnittelija Juuso Helander puhelin sähköposti juuso.helander(a)hel.fi Mistä saa tietoa? Suunnittelun etenemistä voi seurata kaupunkisuunnitteluviraston verkkopalvelusta: kohdassa Suunnitelmat kartalla. Suunnittelun etenemisestä sekä osallistumismahdollisuuksista tiedotetaan:
Asemakaavan muutos koskee: Helsingin kaupungin 30. kaupunginosan (Munkkiniemi, Munkkivuori) tonttia 30103/2
LUONNOS ASEMAKAAVAN MUUTOKSEN SELOSTUS ASEMAKAAVAN MUUTOSKARTTA NRO xxxxx PÄIVÄTTY x.x.20xx Asemakaavan muutos koskee: Helsingin kaupungin 30. kaupunginosan (Munkkiniemi, Munkkivuori) tonttia 30103/2 Kaavan